stanford-oval/wikipedia huggingface dataset:
ชีวิตรสโซดาของจิโตเสะคุง
แหล่งข้อมูลอื่น

เว็บไซต์ทางการไลต์โนเวล (ในภาษาญี่ปุ่น)
เว็บไซต์ทางการไลต์โนเวล (ในภาษาไทย)
เว็บไซต์ทางการมังงะ (ในภาษาญี่ปุ่น)
ชีวิตรสโซดาของจิโตเสะคุง (มังงะ) ที่เครือข่ายข่าวอนิเมะ
| ด ค กฟีล |
| --- | --- |
ซีรีส์โทรทัศน์:  Jinki: Extend (พ.ศ. 2548)  Futakoi Alternative (พ.ศ. 2548)  Da Capo: Second Season (พ.ศ. 2548)  Otoboku: Maidens Are Falling For Me! (พ.ศ. 2549)  Nagasarete Airantō (พ.ศ. 2550)  Da Capo II (พ.ศ. 2550)  Da Capo II: Second Season (พ.ศ. 2551)  Corpse Princess: Aka (พ.ศ. 2551)  Corpse Princess: Kuro (พ.ศ. 2552)  Kanamemo (พ.ศ. 2552)  Kiss×sis (พ.ศ. 2553)  ฤดูร้อนอ้อนรัก (พ.ศ. 2553)  Fortune Arterial: Akai Yakusoku (พ.ศ. 2553)  ฉันนี่ล่ะพ่อบ้าน! (พ.ศ. 2554)  Listen to Me, Girls. I Am Your Father! (พ.ศ. 2555)  So, I Can't Play H! (พ.ศ. 2555)  มินามิเกะ สามสาวซ่าฮายกแก๊ง: Tadaima (พ.ศ. 2556)  กรุ๊ปเลือดบอกนิสัยฮาได้ใจ (พ.ศ. 2556–2559)  เอาท์เบรก คอมปานี (พ.ศ. 2556)  Locodol (พ.ศ. 2557)  จินเซย์ (พ.ศ. 2557)  In Search of the Lost Future (พ.ศ. 2557)  กะแล้วชีวิตรักวัยรุ่นของผมมันต้องไม่สดใสเลยสักนิด ภาคที่ 2 (พ.ศ. 2558)  Bikini Warriors (พ.ศ. 2558)  Suzakinishi the Animation (พ.ศ. 2558)  Makura no Danshi (พ.ศ. 2558)  โคตรเกรียนเซียนขนม (พ.ศ. 2559)  Please Tell Me! Galko-chan (พ.ศ. 2559)  This Art Club Has a Problem! (พ.ศ. 2559)  จันทร์เจ้าเราสอง (พ.ศ. 2560)  คู่หูยากูซ่าเด็กสาวพลังจิต (พ.ศ. 2561)  Island (พ.ศ. 2561)  YU-NO: A Girl Who Chants Love at the Bound of this World (พ.ศ. 2562)  กะแล้วชีวิตรักวัยรุ่นของผมมันต้องไม่สดใสเลยสักนิด ภาคจบ (พ.ศ. 2563)  Dropout Idol Fruit Tart (พ.ศ. 2563)  ย้อนเวลา รีเมคชีวิต (พ.ศ. 2564)  ยากูซ่าพี่เลี้ยงเด็ก (พ.ศ. 2565)  ห้องเรียนจารชน (พ.ศ. 2566)  Summer Pockets (พ.ศ. 2568)  ชีวิตรสโซดาของจิโตเสะคุง (พ.ศ. 2568)  ชานโตะ ซูเอไน คิวเคทสึกิจัง (พ.ศ. 2568) 
โอวีเอ:  Strait Jacket (พ.ศ. 2550–พ.ศ. 2551)  Kiss×sis (พ.ศ. 2551–พ.ศ. 2558)  Fortune Arterial: Akai Yakusoku (พ.ศ. 2554)  Listen to Me, Girls. I Am Your Father! (พ.ศ. 2555–2558)  มินามิเกะ สามสาวซ่าฮายกแก๊ง: Omatase (พ.ศ. 2555)  So, I Can't Play H! (พ.ศ. 2556)  มินามิเกะ สามสาวซ่าฮายกแก๊ง: Natsuyasumi (พ.ศ. 2556)  Locodol (พ.ศ. 2557–2559)  กะแล้วชีวิตรักวัยรุ่นของผมมันต้องไม่สดใสเลยสักนิด ภาคที่ 2 OVA (พ.ศ. 2559)  Bikini Warriors (พ.ศ. 2559–2561)  Please Tell Me! Galko-chan (พ.ศ. 2560) 
โอเอ็นเอ:  Augmented Reality Girls Trinary (พ.ศ. 2560) 
 หมวดหมู่
เขามัทรี

ภาพจากบนเขามัทรี
เขามัทรี เป็นเขาในตำบลปากน้ำ อำเภอเมืองชุมพร จังหวัดชุมพร มีความสูง 122 เมตร
เขามัทรีเป็นแหล่งท่องเที่ยวที่มีจุดชมวิว สามารถมองเห็นชุมชนปากน้ำชุมพรและชายหาด และเกาะจำนวนมาก เช่น เกาะมัตโพน, เกาะเสม็ด, เกาะมัตรา ฯลฯ บนเขามีพระมหาโพธิสัตว์อวโลกิเตศวร หรือ พระโพธิสัตว์กวนอิม ปางมหาราชลีลาองค์ใหญ่ มีลักษณะคล้ายกับท่านั่งขององค์จตุคามรามเทพ
รักว้าวุ่นในบ้านชิอุนจิ

ซีรีส์มังงะญี่ปุ่น
| --- | --- |
รักว้าวุ่นในบ้านชิอุนจิ
紫雲寺家の子供たち (Shiunji-ke no Kodomo-tachi)
แนว: สุขนาฏกรรมจินตนิยม
มังงะ
เขียนโดย: เรย์จิ มิยาจิมะ
สำนักพิมพ์: ฮาคุเซนชะ
สำนักพิมพ์ภาคภาษาไทย: ฟินิกซ์
นิตยสาร: ยัง แอนิมอล
กลุ่มเป้าหมาย: เซเน็ง
ตีพิมพ์ตั้งแต่: 25 กุมภาพันธ์ พ.ศ. 2565 – ปัจจุบัน
จำนวนเล่ม:  5  3
อนิเมะโทรทัศน์
กำกับโดย: เรียวกิ คามิตสึโบะ
เขียนบทโดย: โนโบรุ คิมูระ
ดนตรีโดย: Akki กินโนโจ โฮชิ โชตะ โฮริเอะ
สตูดิโอ: โดงาโกโบ
ฉาย:  8 เมษายน พ.ศ. 2568  –  กำหนดการ
รักว้าวุ่นในบ้านชิอุนจิ (ญี่ปุ่น: 紫雲寺家の子供たち, โรมาจิ: Shiunji-ke no Kodomo-tachi) เป็นซีรีส์มังงะญี่ปุ่นที่เขียนและวาดภาพโดยเรย์จิ มิยาจิมะ ได้ตีพิมพ์ต่อเนื่องในนิตยสารมังงะเซเน็ง ยัง แอนิมอล ของฮาคุเซนชะ ตั้งแต่เดือนกุมภาพันธ์ พ.ศ. 2565 ได้มีการตีพิมพ์เป็นภาษาไทยโดยสำนักพิมพ์ฟินิกซ์ อนิเมะซีรีส์ทางโทรทัศน์ที่ดัดแปลงโดยสตูดิโอโดงาโกโบ มีกำหนดการออกอากาศในเดือนเมษายน พ.ศ. 2568
สื่อ > มังงะ

เขียนและวาดภาพโดยเรย์จิ มิยาจิมะ รักว้าวุ่นในบ้านชิอุนจิเริ่มตีพิมพ์ในนิตยสารมังงะเซเน็ง ยัง แอนิมอลของฮาคุเซนชะ เมื่อวันที่ 25 กุมภาพันธ์ พ.ศ. 2565 ฮาคุเซนชะได้ทำการรวบรวมตอนต่างๆ ไว้เป็นเล่ม(ทังโกบง) โดยเล่มแรกได้วางจำหน่ายในวันที่ 15 กรกฎาคม พ.ศ. 2565 ณ วันที่ 17 ตุลาคม พ.ศ. 2567 มีการตีพิมพ์แล้วจำนวน 5 เล่ม สำนักพิมพ์ฟินิกซ์ได้ประกาศเป็นผู้ลิขสิทธิ์ในการตีพิมพ์เป็นภาษาไทยเมื่อวันที่ 24 ตุลาคม พ.ศ. 2565
สื่อ > อนิเมะ

ในเดือนกุมภาพันธ์ พ.ศ. 2567 มีการประกาศว่าซีรีส์นี้จะได้รับการดัดแปลงเป็นอนิเมะซีรีส์ทางโทรทัศน์ ซีรีส์นี้จะผลิตโดยสตูดิโอโดงาโกโบและกำกับโดยเรียวกิ คามิตสึโบะ พร้อมกับบทที่เขียนโดย โนโบรุ คิมูระ [ja] และการออกแบบตัวละครและกำกับแอนิเมชั่นหลักโดยมิกิ มูโตะ เพลงประกอบแต่งโดย Akki, กินโนโจ โฮชิ [ja] และโชตะ โฮริเอะ [ja] มีกำหนดการออกอากาศในวันที่ 8 เมษายน พ.ศ. 2568 ทางเอที-เอ็กซ์ และเครือข่ายอื่น ๆ มีเพลงเปิดคือ "Honey Lemon" (ハニーレモン), ร้องโดย Nacherry, ในขณะที่เพลงปิดคือ "Like You o(>< = ><)o Love You?" ร้องโดยชิกะ อันไซ, มาริกะ โคโนะ, ริเอะ ทากาฮาชิ, ฮานะ ฮิชิกาวะและคานะ อิจิโนเซะ ในฐานะ “ลูก ๆ ของครอบครัวชิอุนจิ”
แหล่งข้อมูลอื่น

เว็บไซต์มังงะอย่างเป็นทางการที่ Young Animal (ในภาษาญี่ปุ่น)
เว็บไซต์มังงะอย่างเป็นทางการที่ Phoenix Next (ในภาษาไทย)
เว็บไซต์อนิเมะอย่างเป็นทางการ (ในภาษาญี่ปุ่น)
รักว้าวุ่นในบ้านชิอุนจิ (มังงะ) ที่เครือข่ายข่าวอนิเมะ
| ด ค กโดงาโกโบ |
| --- | --- |
ซีรีส์โทรทัศน์:  ฉันและเธอกับความทรงจําที่ไม่อาจลืม (2007)  Ryoko's Case File  (2008)  Koihime†Musō (2008)  Shin Koihime†Musō  (2009)  11eyes (2009)  Shin Koihime†Musō: Otome Tairan (2010)  โฮชิกากะ (2011)  คลับบ้าฮาต๊อง (2011)  คลับบ้าฮาต๊อง♪♪ (2012)  Natsuyuki Rendezvous (2012)  Mangirl! (2013)  กู๊ดจ๊อบคลับ ชมรมปริศนากับวันป่วน ๆ (2013)  Majestic Prince (2013)  Love Lab (2013)  เจ้าชายมิติมายา (2013)  แก๊งอลวนคู่หมั้นอลเวง (2014)  นักเขียนหน้าตาย นายโนซากิคุง (2014)  เย้ยพยับเมฆา (2014)  พลาสติก เมมโมรี่ (2015)  มิคากุระ ศึกชมรมอลเวง (2015)  ตัวแสบแอบเกรียน อุมารุจัง (2015)  อาเรียกระสุนแดงเดือด AA (2015)  ลักแอนด์โลจิก (2016)  Three Leaves, Three Colors (2016)  นิวเกม! (2016)  โทเคนรันบุ ฮานามารุ (2016)  ไม่เป็นนางฟ้าได้ไหมเนี่ย (2017)  ฮินะ โลจิ ~ฟอร์มลักแอนด์โลจิก~ (2017)  นิวเกม!! (2017)  ตัวแสบแอบเกรียน อุมารุจัง R (2017)  โซกุ โทเคนรันบุ ฮานามารุ (2018)  ทาดะคุงไม่ตกหลุมรัก (2018)  คุณเมดพันธุ์หายาก (2018)  อนิมะ เยล! (2018)  นางฟ้าตัวน้อยได้ลงมาโปรดฉันค่ะ (2019)  คุณเซ็นโกะ เทพจิ้งจอกคอยช่วยเหลือ (2019)  แก๊งสาวป่วน ก๊วนฟิตเนส? (2019)  โคอิซูรุ แอสเตอรอยด์ (2020)  เสียงขับขานจากวันวาน (2020)  บันทึกชมรมริมเขื่อนหลังเลิกเรียน (2020)  หลับฝันดีนะเจ้าหญิงที่ปราสาทจอมมาร (2020)  อิเกบูกูโระเวสต์เกตพาร์ก (2020)  เลิฟคอเมดี้เรื่องนี้ เพื่อนสมัยเด็กไม่มีวันแพ้ (2021)  ซีเล็กชันโปรเจ็กต์ (2021)  ลุ้นรักรุ่นน้องตัวจิ๋วกับรุ่นพี่ตัวป่วน (2021)  ชีกาวะ (2022–ปัจจุบัน)  อาร์พีจี ฟูโดซัง (2022)  คุณชิกิโมริไม่ได้น่ารักแค่อย่างเดียวนะ (2022)  เทคโนรอยด์ อยู่เหนือความตั้งใจ (2023)  นักบุญจอมเฉื่อย & บาทหลวงผู้เอาใจใส่ (2023)  เกิดใหม่เป็นลูกโอชิ (2023–ปัจจุบัน)  แมงกะพรุนว่ายน้ำตอนกลางคืนไม่ได้หรอกนะ (2024)  คุณอาเรียโต๊ะข้างๆ พูดรัสเซียหวานใส่ซะหัวใจจะวาย (2024–ปัจจุบัน)  มูชู ซะ คิมิ นิ (2025)  คาราโอเกะ อิโก! (2025)  รักว้าวุ่นในบ้านชิอุนจิ (2025)  Möbius Dust (TBA) 
โอวีเอ/ซีรีส์สั้น:  Uchuu Kazoku Carlvinson (1988)  Kahey no Umi (2005)  Memories Off #5: The Interrupted Film (2006)  Shin Koihime†Musō LIVE Revolution (2009)  11eyes (2010)  โฮชิกากะ (2011)  มูโกะ หมาน้อย ป่วน กวน ฮา (2013)  แก๊งอลวนคู่หมั้นอลเวง (2014)  มูโกะ หมาน้อย ป่วน กวน ฮา ฤดูกาลที่ 2 (2014)  กู๊ดจ๊อบคลับ ชมรมปริศนากับวันป่วน ๆ@ (2014)  นักเขียนหน้าตาย นายโนซากิคุง (2014–2015)  ตัวแสบแอบเกรียน อุมารุจัง (2015–2017)  คุณเมดพันธุ์หายาก (2019)  นางฟ้าตัวน้อยได้ลงมาโปรดฉันค่ะ (2019) 
ภาพยนตร์:  โทเคนรันบุ ฮานามารุ ~มากูไอ ไคโซโรกุ~ (2017)  โทเคนรันบุ ฮานามารุ ~เซ็ตสึเง็ตสึกะ~ (2022)  นางฟ้าตัวน้อยได้ลงมาโปรดฉันค่ะ: พรีเชียสเฟรนส์ (2022) 
 หมวดหมู่
กอร์ดอน บราวน์

| เดอะไรต์ออนะระเบิลกอร์ดอน บราวน์HonFRSE |
| --- | --- |


นายกรัฐมนตรีแห่งสหราชอาณาจักร
ดำรงตำแหน่ง 27 มิถุนายน พ.ศ. 2550 – 11 พฤษภาคม พ.ศ. 2553
กษัตริย์: สมเด็จพระราชินีนาถเอลิซาเบทที่ 2
ก่อนหน้า: โทนี แบลร์
ถัดไป: เดวิด คาเมรอน
รัฐมนตรีว่าการกระทรวงการคลัง
ดำรงตำแหน่ง 2 พฤษภาคม พ.ศ. 2540 – 27 มิถุนายน พ.ศ. 2550
ก่อนหน้า: เคนเนท คลาร์ก
ถัดไป: อลิสแตร์ มาดาร์ลิง
หัวหน้าพรรคแรงงาน
ดำรงตำแหน่ง 24 มิถุนายน พ.ศ. 2550 – 11 พฤษภาคม พ.ศ. 2553
ก่อนหน้า: โทนี แบลร์
ถัดไป: แฮเรียต ฮาร์แมน
 
ข้อมูลส่วนบุคคล
เกิด: 20 กุมภาพันธ์ พ.ศ. 2494 (74 ปี) เรนฟริวเชอร์ สกอตแลนด์
ศาสนา: คริสตจักรแห่งสกอตแลนด์
พรรคการเมือง: พรรคแรงงาน
คู่สมรส: ซาราห์ บราวน์

เจมส์ กอร์ดอน บราวน์ (อังกฤษ: James Gordon Brown; 20 กุมภาพันธ์ พ.ศ. 2494) เป็นชาวสกอตแลนด์ผู้ดำรงตำแหน่งนายกรัฐมนตรีแห่งสหราชอาณาจักรและควบตำแหน่งลอร์ดแห่งสภาการคลัง, รัฐมนตรีการสวัสดิการสังคม และหัวหน้าพรรคแรงงาน ซึ่งเข้ารับตำแหน่งในฐานะหัวหน้าพรรคแรงงานเมื่อวันที่ 24 มิถุนายน พ.ศ. 2550 โดยก่อนหน้านั้นเขาดำรงตำแหน่งรัฐมนตรีกระทรวงการคลังในรัฐบาลของนายโทนี แบลร์ตั้งแต่ พ.ศ. 2540–2550 และดำรงตำแหน่งสมาชิกรัฐสภาแห่งเขตเคิร์คแคลดีและเขตคาวเดินบีธมาตั้งแต่ปี พ.ศ. 2527
ชีวิตในช่วงต้น

นายบราวน์เกิดที่เขตกิฟฟ์นอค, เรนฟริวเชอร์, สกอตแลนด์ โดยบิดาชื่อนายจอห์น อีเบเนเซอร์ บราวน์ ซึ่งเป็นผู้นำศาสนาคริสต์นิกายเชิร์ชออฟสกอตแลนด์ เป็นผู้มีอิทธิพลอย่างมากต่อนายบราวน์ ใน พ.ศ. 2541 บิดาของนายบราวน์เสียชีวิตลงด้วยวัย 84 ปี ส่วนมารดาของเขาน์มีชื่อว่าเจสซี อลิซาเบธ ซูเตอร์ (เสียชีวิตเมื่อ พ.ศ. 2547 ด้วยวัย 86 ปี) บราวน์ได้รับการเลี้ยงดูร่วมกับพี่น้องคือจอห์น บราวน์ และแอนดรูว์ บราวน์ โดยอาศัยอยู่ในบ้านสำหรับพระสอนศาสนาในเมืองเคิร์กคาลดี ซึ่งบ่อยครั้งทำให้เขาถูกกล่าวถึงในฐานะ "บุตรชายแห่งเคหาสน์พระ" (son of the manse) บราวน์เริ่มต้นรับการศึกษาที่โรงเรียนประถมเคิร์คแคลดีดีตะวันตก ที่ซึ่งเขาได้รับการคัดเลือกเข้าเรียนหลักสูตรเรียนเร่งรัดแบบทดลอง นั่นทำให้เขาสามารถเข้าศึกษาที่โรงเรียนมัธยมเคิร์คแคลดีได้เร็วกว่ากำหนด 2 ปี เมื่อมีอายุได้ 16 ปี เขาเขียนไว้ว่าเขารังเกียจและขุ่นเคืองการทดลองอัน "น่าหัวเราะ" ต่อเยาวชนเช่นนี้
ช่วงอายุ 16 ปี มหาวิทยาลัยเอดินบะระรับเขาเข้าศึกษาด้านประวัติศาสตร์ แต่เขาต้องทรมานจากอาการจอประสาทตาลอก (Retinal Detachment) หลังจากถูกเตะที่ศีรษะระหว่างแข่งขันรักบี้ปลายเทอมนัดหนึ่งเมื่อครั้งศึกษาที่โรงเรียนเก่า ถึงแม้จะรับการรักษาตั้งแต่การผ่าตัดหลายครั้งไปจนถึงการนอนในห้องมืดเป็นเวลาหลายสัปดาห์ แต่ท้ายที่สุดตาซ้ายของเขาก็บอดในเวลาต่อมา ส่งผลให้ตั้งแต่นั้นมาเขาจึงต้องใส่ลูกตาเทียมแทน เมื่อเข้าศึกษาที่เอดินบะระ ขณะกำลังเล่นเทนนิสเขาสังเกตถึงอาการลักษณะเดียวกันกับตาข้างขวา เขาจึงเข้ารับการศัลยกรรมที่โรงพยายาลหลวงแห่งเอดินบะระ (Edinburgh Royal Infirmary) ซึ่งทำให้สามารถรักษาตาข้างขวาไว้ได้ทัน
บราวน์สำเร็จการศึกษาปริญญามหาบัณฑิตศิลปศาสตร์เกียรตินิยมอันดับหนึ่งจากมหาวิทยาลัยเอดินบะระเมื่อ พ.ศ. 2506 และอยู่ศึกษาต่อจนได้รับปริญญาเอกใน พ.ศ. 2515 จากวิทยานิพนธ์หัวข้อ พรรคแรงงานและการเปลี่ยนแปลงทางการเมืองในสก็อตแลนด์ปี พ.ศ. 2461-2472 (The Labour Party and Political Change in Scotland 1918-1929) เดิมทีบราวน์ตั้งใจให้วิทยานิพนธ์ครอบคลุมตั้งแต่พัฒนาการของคณะแรงงานตั้งแต่ครสต์ศตวรรษที่ 17 เป็นต้นไป แต่ต่อมาได้ลดลงเหลือเพียงการอธิบายถึง "การดิ้นรนของพรรคแรงงานเพื่อตั้งมั่นตนเองเป็นตัวเลือกแทนพรรคอนุรักษนิยมในตอนต้นของคริสต์ศตวรรษที่ 20"
ใน พ.ศ. 2515 ถึงแม้จะยังเป็นเพียงนักศึกษา บราวน์ก็ได้รับการเลือกให้ดำรงตำแหน่งผู้ว่าการแห่งมหาวิทยาลัยเอดินบะระเป็นผู้เข้าร่วมประชุมกับคณะกรรมการบริหารมหาวิทยาลัยและดำรงตำแหน่งนี้จนถึงปี พ.ศ. 2518 ในช่วงนั้นเขายังเป็นบรรณาธิการหนังสือ เดอะเรดเพเพอร์ออนสกอตแลนด์ (The Red Paper on Scotland) เขาทำหน้าที่เป็นผู้บรรยายวิชาชั่วคราวที่เอดินบะระ แต่ถูกปฏิเสธที่จะให้ทำหน้าที่เป็นการถาวรเนื่องจากความเป็นนักกิจกรรมทางการเมือง เขาได้รับการว่าจ้างให้เป็นผู้บรรยายวิชาสาขารัฐศาสตร์ที่วิทยาลัยเทคโนโลยีแห่งกลาสโกลว์ ตั้งแต่ปี พ.ศ. 2519 ถึง พ.ศ. 2523 หลังจากนั้นเขาก็เข้าทำงานเป็นนักข่าวประจำสถานีโทรทัศน์แห่งสกอตแลนด์ และได้เป็นบรรณาธิการข่าวสังคมและการเมืองจวบจนได้รับการเลือกตั้งเข้ารัฐสภาในปี พ.ศ. 2526
ในการเลือกตั้งทั่วไปในสหราชอาณาจักร พ.ศ. 2522 นายบราวน์เป็นตัวแทนลงสมัครสมาชิกสภาผู้แทนราษฎรเขตเอดินบะระใต้ แต่พ่ายแพ้ผู้ลงสมัครจากพรรคอนุรักษนิยม นายไมเคิล แอนแครม
รัฐสภาและตำแหน่งในฝ่ายค้าน

นายบราวน์ได้รับการเลือกตั้งเข้ารัฐสภาในการลงสมัครครั้งที่ 2 ในฐานะตัวแทนลงสมัครสมาชิกสภาผู้แทนราษฎรของพรรคแรงงานเขตดันเฟิร์มไลน์ตะวันออก ในการเลือกตั้งทั่วไปในสหราชอาณาจักร พ.ศ. 2526 และรับตำแหน่งโฆษกฝ่ายค้านด้านการพาณิชย์และอุตสาหกรรมใน พ.ศ. 2528 ถัดมาหนึ่งปีใน พ.ศ. 2529 นายบราวน์ตีพิมพ์ชีวประวัติของนักการเมืองพรรคแรงงานอิสระ นายเจมส์ แม็กซ์ตัน ซึ่งเป็นหัวข้อวิทยานิพนธ์ปริญญาเอกของเขา และดำรงตำแหน่งเลขาธิการเงาเอกสภาการคลังตั้งแต่ พ.ศ. 2530–2532 ซึ่งต่อมาได้เป็นรัฐมนตรีเงากระทรวงพาณิชย์และอุตสาหกรรมก่อนจะได้รับตำแหน่งรัฐมนตรีเงากระทรวงการคลังในปี พ.ศ. 2535
หลังจากการเสียชีวิตอย่างกะทันหันของนายจอห์น สมิธ ผู้นำพรรคแรงงานในเดือนพฤษภาคม พ.ศ. 2537 บราวน์ถูกคาดหมายว่าจะเป็นผู้นำพรรคคนต่อไป แต่ในท้ายที่สุดเขาไม่ได้ลงสมัครเป็นหัวหน้าจนกระทั่งนายโทนี แบลร์ กลายมาเป็นที่ชื่นชอบของสมาชิกพรรค นอกจากนี้ยังมีข่าวลือมานานแล้วว่านายแบลร์และนายบราวน์ได้มีการทำข้อตกลงกันที่ภัตตาคารแกรนิตาในเขตอิสลิงตัน, ลอนดอน โดยตกลงกันว่าจะให้นายบราวน์ได้ควบคุมนโยบายเศรษฐกิจเป็นการตอบแทนที่บราวน์ไม่ลงสมัครแข่งขันกับนายแบลร์ในการเลือกตั้งหัวหน้าพรรค ไม่ว่าเรื่องนี้จะเป็นความจริงหรือไม่ แต่ความสัมพันธ์ระหว่างทั้งสองคนถือได้ว่าเป็นปัจจัยสำคัญที่สุดของความรุ่งโรจน์ของ พรรคแรงงานโฉมใหม่ และส่วนใหญ่แล้วทั้งสองยังคงดูมีความสัมพันธ์ที่ดีต่อกันต่อหน้าสาธารณชน แม้จะมีข่าวลือถึงความขัดแย้งส่วนตัวที่รุนแรงก็ตาม
ในฐานะรัฐมนตรีเงา นายบราวน์ทำงานเพื่อนำเสนอตนเองในฐานะผู้มีความสามารถพอจะเป็นรัฐมนตรีว่าการกระทรวงการคลังในอนาคต เพื่อสร้างความมั่นใจให้แก่ภาคธุรกิจและชนชั้นกลางว่าพรรคแรงงานเป็นที่ไว้วางใจได้ในการบริหารเศรษฐกิจโดยไม่ทำให้อัตราเงินเฟ้อสูงเกินไป, อัตราการว่างงานสูงขึ้น หรือการใช้จ่ายเกินตัวของภาครัฐ อย่างที่เกิดขึ้นเมื่อคริสต์ทศวรรษที่ 1970 (พ.ศ. 2513–2522) เขาให้คำมั่นสัญญาอย่างเปิดเผยว่าจะดำเนินตามแผนการใช้จ่ายของพรรคอนุรักษนิยมในช่วง 2 ปีแรกของการเข้ารับตำแหน่ง ต่อมาหลังจากมีการเปลี่ยนแปลงการแบ่งเขตเลือกตั้งในสกอตแลนด์ เขาก็ได้เป็นสมาชิกรัฐสภาเขตเคิร์คแคลดีและเขตคาวเดินบีธในปี พ.ศ. 2548
บทบาทในฐานะรัฐมนตรี

ช่วงเวลา 10 ปี 2 เดือน ของเขาในฐานะรัฐมนตรีว่าการกระทรวงการคลังได้สร้างสถิติใหม่ ๆ ขึ้นหลายอย่างเช่น เขาเป็นรัฐมนตรีว่าการกระทรวงการคลังที่มาจากพรรคแรงงานซึ่งดำรงตำแหน่งเป็นเวลายาวนานที่สุดและเป็นผู้ดำรงตำแหน่งนี้เป็นเวลาต่อเนื่องยาวนานที่สุดนับแต่นิโคลัส แวนซิตทาร์ต ซึ่งเป็นรัฐมนตรีตั้งแต่พ.ศ. 2355–2366 อย่างไรก็ตามวิลเลียม แกลดสโตน คือรัฐมนตรีที่มีระยะเวลาการดำรงตำแหน่งรวมนานที่สุดคือ 12 ปี 4 เดือน จากการดำรงตำแหน่ง 4 วาระระหว่าง พ.ศ. 2395–2425
เว็บไซต์ของสำนักนายกรัฐมนตรียกย่องความสำเร็จ 3 อย่างเป็นพิเศษในช่วงเวลา 10 ปีของการดำรงตำแหน่งของนายบราวน์คือ
การนำพาเศรษฐกิจจน "เติบโตยาวนานเป็นประวัติการณ์"
แปลงสภาพธนาคารแห่งชาติอังกฤษเป็นหน่วยงานอิสระ
นำเสนอข้อตกลงด้านความอดยากและภาวะฤดูกาลแปรปรวน ณ การประชุมสุดยอดจี 8 ในปี พ.ศ. 2548
ซาบีดา ไทยเศรษฐ์

| ซาบีดา ไทยเศรษฐ์ |
| --- | --- |


รัฐมนตรีช่วยว่าการกระทรวงมหาดไทย
อยู่ในวาระ
เริ่มดำรงตำแหน่ง  3 กันยายน พ.ศ. 2567 (6 เดือน 4 วัน)ดำรงตำแหน่งร่วมกับ  ทรงศักดิ์ ทองศรี ธีรรัตน์ สำเร็จวาณิชย์
นายกรัฐมนตรี: แพทองธาร ชินวัตร
รัฐมนตรีว่าการ: อนุทิน ชาญวีรกูล
ก่อนหน้า: ชาดา ไทยเศรษฐ์
 
ข้อมูลส่วนบุคคล
เกิด: 11 ตุลาคม พ.ศ. 2527 (40 ปี) จังหวัดอุทัยธานี ประเทศไทย
ศาสนา: อิสลาม
พรรคการเมือง: ภูมิใจไทย (2567–ปัจจุบัน)
คู่สมรส: อนันต์ ปาทาน (สมรส 2565)
บุพการี: ชาดา ไทยเศรษฐ์ (บิดา) เตือนจิตรา แสงไกร (มารดา)
ทรัพย์สินสุทธิ: 211 ล้านบาท (พ.ศ. 2568)

ซาบีดา ไทยเศรษฐ์ (เกิด 11 ตุลาคม พ.ศ. 2527) ชื่อเล่น ดีดา เป็นนักธุรกิจและนักการเมืองชาวไทย ปัจจุบันดำรงตำแหน่งรัฐมนตรีช่วยว่าการกระทรวงมหาดไทย ในรัฐบาลแพทองธาร ชินวัตร เป็นบุตรสาวของชาดา ไทยเศรษฐ์ อดีตรัฐมนตรีช่วยว่าการกระทรวงมหาดไทย
ประวัติ

ซาบีดาเกิดเมื่อวันที่ 11 ตุลาคม พ.ศ. 2527 เป็นบุตรสาวคนที่สองของชาดา ไทยเศรษฐ์ กับเตือนจิตรา แสงไกร มีพี่สาวและน้องสาวร่วมบิดามารดาจำนวนสองคน คือ ปานัดฌา ไทยเศรษฐ์ และอัลฑริกา ไทยเศรษฐ์
สำเร็จการศึกษาระดับปริญญาตรี คณะนิติศาสตร์ จากมหาวิทยาลัยอัสสัมชัญ และระดับปริญญาโทในคณะเดียวกันจากมหาวิทยาลัยเเห่งหนึ่งในลอนดอน สหราชอาณาจักร
ซาบีดาสมรสกับอนันต์ ปาทาน ชื่อเล่น ชาเดฟ โดยจัดงานฉลองมงคลสมรสเมื่อวันที่ 9 มกราคม พ.ศ. 2565 ณ โรงแรมบันยันทรี เกาะสมุย โดยมี ชวน หลีกภัย ประธานสภาผู้แทนราษฎรในขณะนั้น เป็นประธานในพิธี และมีบุคคลทางการเมืองเข้าร่วมงานเป็นจำนวนมาก
การดำรงตำแหน่ง > ธุรกิจ

ซาบีดาเคยเป็นหุ้นส่วนร่วมกับอัลฑริกาผู้เป็นน้องสาว ในห้างหุ้นส่วนจำกัด ชฎาอุทัยธานีทัวร์ ประกอบธุรกิจขนส่งผู้โดยสารด้วยรถโดยสารประจำทาง นอกจากนี้ ซาบีดายังเป็นผู้ถือหุ้นในบริษัทอีก 4 แห่ง ในจำนวนนี้เป็นกรรมการด้วย 2 แห่ง คือ บริษัท ท่าทรายหนองมะโมง ชาชีพ จำกัด (ถือหุ้น 48%) ประกอบธุรกิจร้านขายปลีกวัสดุก่อสร้าง และ บริษัท พาวเวอร์.ธันเดอร์ จำกัด (ถือหุ้น 60%) ประกอบธุรกิจผลิตเครื่องจ่ายไฟฟ้า (เสร็จการชำระบัญชีแล้ว) ส่วนอีก 2 ธุรกิจที่ซาบีดาร่วมเป็นเจ้าของ ได้แก่ ร่วมเป็นหุ้นส่วนในห้างหุ้นส่วนจำกัด เสืออุทัย (ร่วมลงหุ้น 33.33%) ประกอบธุรกิจก่อสร้างถนน สะพาน และอุโมงค์ (เสร็จการชำระบัญชีแล้ว) และเป็นผู้ถือหุ้นของ บริษัท ใจบุญ พร๊อพเพอร์ตี้ จำกัด (ถือหุ้น 5%) ประกอบธุรกิจซื้อขายอสังหาริมทรัพย์ประเภทพักอยู่อาศัย ทั้งนี้ เธอได้ลาออกและโอนหุ้นออกจาก บจก.ท่าทรายหนองมะโมง ชาชีพ ก่อนเข้ารับตำแหน่งรัฐมนตรีช่วยว่าการกระทรวงมหาดไทย
การดำรงตำแหน่ง > มูลนิธิ

บุตรสาวของชาดาทั้ง 3 คนยังดำรงตำแหน่งในมูลนิธิอีก 2 แห่ง ได้แก่ มูลนิธิไทยเศรษฐ์ และ มูลนิธิอุทัยธานีเพื่อการพัฒนา ซึ่งจัดตั้งขึ้นเพื่อช่วยเหลือปัญหาต่าง ๆ ในจังหวัดอุทัยธานีเป็นหลัก โดยซาบีดาเป็นรองประธานกรรมการและเลขานุการทั้ง 2 มูลนิธิ
งานการเมือง

ในส่วนของการทำงานการเมืองนั้น ซาบีดาเคยเป็นหนึ่งในคณะทำงานประจำรัฐมนตรีช่วยว่าการกระทรวงมหาดไทย ในสมัยที่ชาดาผู้เป็นบิดาดำรงตำแหน่ง และเป็นตัวแทนของบิดาในการทำงานและดูแลประชาชนในพื้นที่จังหวัดอุทัยธานี เขต 1 ที่ชาดาได้รับเลือกตั้ง ต่อมาเมื่อวันที่ 3 กันยายน พ.ศ. 2567 ชาดาได้ประกาศถอนตัวออกจากรัฐบาลแพทองธาร ชินวัตร เนื่องจากกังวลต่อคุณสมบัติของตน และให้ซาบีดาไปดำรงตำแหน่งเดิมของตน วันถัดจากนั้นมีพระบรมราชโองการแต่งตั้งเธอเป็นรัฐมนตรี นับเป็นรัฐมนตรีสตรีมุสลิมคนแรกในกระทรวงมหาดไทย และเป็นบุคคลสกุลไทยเศรษฐ์คนที่สามที่ได้ดำรงตำแหน่งรัฐมนตรี ต่อจากชาดาและมนัญญา ไทยเศรษฐ์ ผู้เป็นอา
เมืองสตูล

เมืองสตูล หรือ นครีสโตยมำบังสาครา (มลายู: نڬري ستول ممبڠ سڬارا, Negeri Setul Mambang Segara "รัฐ/นครเซอตุลมัมบังเซอการา") เป็นอาณาจักรมลายูในบริเวณชายฝั่งตอนเหนือของคาบสมุทรมลายูในอดีต อาณาจักรนี้ก่อตั้งขึ้นใน ค.ศ. 1808 ในช่วงที่มีการแบ่งแยกระหว่างผู้ปกครองในราชวงศ์ไทรบุรี โดยอำนาจการปกครองเมืองสตูลอยู่ภายใต้การกำกับของเมืองนครศรีธรรมราช แต่ตำแหน่งเจ้าเมืองหรือรายามีการสืบสกุลได้โดยฝ่ายสยามให้การรับรองสถานะ อำนาจอธิปไตยของอาณาจักรนี้สิ้นสุดลงใน ค.ศ. 1916 หลังจากถูกผนวกเข้าเป็นส่วนหนึ่งของเขตอำนาจอธิปไตยสยามโดยสมบูรณ์ อาณาเขตส่วนใหญ่ของเมืองสตูลปัจจุบันอยู่ในเขตจังหวัดสตูล ประเทศไทย
ศัพทมูลวิทยา

ชื่อเมืองสตูลมีที่มาจากคำว่า "บูอะฮ์เซอตูล" (มลายู: بواه ستول, Buah Setul) ในภาษามลายูกลาง ซึ่งหมายถึง "ต้นกระท้อน" อันเป็นไม้ผลชนิดหนึ่งที่ขึ้นชุกชุมในท้องที่นี้  ส่วนคำว่า "มำบังสาครา" (มลายู: ممبڠ سڬارا, Mambang Segara "มัมบังเซอการา") อันเป็นนามเฉลิมนครตามวัฒนธรรมมลายู เป็นชื่อหนึ่งที่ใช้เรียกขานพระสมุทรเทวาหรือเทพเจ้าแห่งท้องทะเล นามนี้สัมพันธ์กับความเชื่อเรื่องลี้ลับในวัฒนธรรมมลายูโบราณ เนื่องจากที่ตั้งของเมืองสตูลอยู่ริมฝั่งคาบสมุทรมลายู นามเมือง "นครีสโตยมำบังสาครา" จึงมีความหมายว่า "สตูล เมืองแห่งพระสมุทรเทวา" การตีความคำว่า "มำบังสาครา" ยังคงปรากฏให้เห็นจากภาพดวงตราประจำจังหวัดสตูลในปัจจุบัน
ในสำเนียงภาษามลายูเกอดะฮ์ เรียกชื่อเมืองนี้ว่า "สโตย" (Setoi) หรือ "สะตุล" (Setul) ส่วนในภาษาไทยเรียกว่า สตูล ตามสำเนียงภาษามลายูเกอดะฮ์ แต่เขียนทับศัพท์ด้วยอักษรโรมันเป็น "Satun"
ประวัติศาสตร์ > การก่อกำเนิด

ในประวัติศาสตร์สยามยุครัตนโกสินทร์ตอนต้น สตูลเป็นเพียงตำบลหนึ่งในเขตเมืองไทรบุรี เรียกว่า มูเก็มสะตุล (مقيم ستول) ประวัติความเป็นมาของเมืองสตูลจึงเกี่ยวข้องกับไทรบุรี ดังปรากฏในพระราชพงศาวดารกรุงรัตนโกสินทร์รัชสมัยพระบาทสมเด็จพระพุทธเลิศหล้านภาลัยว่า "ตามเนื้อความที่ปรากฏดังกล่าวมาแล้ว ทำให้เห็นว่าในเวลานั้น พวกเมืองไทรเห็นจะแยกกันเป็นสองพวกคือ พวกเจ้าพระยาไทรปะแงรันพวกหนึ่ง และพระยาอภัยนุราชคงจะนบน้อมฝากตัวกับเมืองนครศรีธรรมราช โดยเฉพาะเมื่อพระยาอภัยนุราชได้มาเป็นผู้ว่าราชการเมืองสตูล ซึ่งเขตแดนติดต่อกับนครศรีธรรมราชมากกว่าเมืองไทร แต่พระยาอภัยนุราชว่าราชการเมืองสตูลได้สองปีก็ถึงแก่อนิจกรรม ผู้ใดจะได้ว่าราชการเมืองสตูลต่อมาในชั้นนั้นหาพบจดหมายเหตุไม่ แต่พิเคราะห์ความตามเหตุการณ์ที่เกิดขึ้นภายหลัง เข้าใจว่าเชื้อพระวงศ์ของพระยาอภัยนุราช (ปัศนู) คงจะได้ว่าราชการเมืองสตูล และฟังบังคับบัญชาสนิทสนมกับเมืองนครศรีธรรมราชอย่างครั้งพระยาอภัยนุราชหรือยิ่งกว่านั้น"
ด้วยความที่เป็นหนึ่งในดินแดนสำคัญ ณ ใจกลางรัฐสุลต่านเกดะห์หรือเมืองไทรบุรี ทำให้เมืองสตูลเริ่มปรากฏความสำคัญขึ้นหลังการสิ้นพระชนม์ของสุลต่านอับดุลละฮ์ มูการ์รัม ชะฮ์ หรือพระยาไทรบุรีโมกุรัมซะ สุลต่านแห่งเกอดะห์องค์ที่ 20 เมื่อปี ค.ศ. 1797 ทั้งนี้ สุลต่านอะฮ์มัด ตาจุดดิน ฮาลิม ชะฮ์ที่ 2 หรือเจ้าพระยาไทรบุรีปะแงรัน ได้ขึ้นเสวยราชย์สมบัติแทน โดยการคัดเลือกผู้สืบราชสมบัติดังกล่าวได้รับการสนับสนุนและรับรองจากพระบาทสมเด็จพระพุทธยอดฟ้าจุฬาโลก ณ กรุงเทพมหานคร ด้วยถือว่าไทรบุรีหรือเกอดะห์นั้นเป็นรัฐประเทศราชของราชอาณาจักรสยาม  แม้กระนั้นการสถาปนาตำแหน่งเจ้าผู้ครองนครไทรบุรีก็ได้นำความแตกแยกมาสู่ภายในราชวงศ์ไทรบุรีอย่างรวดเร็วจากการอ้างสิทธิ์ของตนกูบิศนู (หรือปัศนู) ผู้เป็นรายามุดาแห่งเกอดะห์ สยามจึงเข้ามาไกล่เกลี่ยโดยยกฐานะของมุเก็มสตูลขึ้นเป็นเมืองสตูล และแต่งตั้งให้ตนกูบิศนูเป็นพระยาอภัยนุราช ตำแหน่งเจ้าเมืองสตูล เหตุการณ์นี้จึงกลายเป็นหมุดหมายแห่งความแตกแยกเป็นสองฝ่ายของดินแดนรัฐสุลต่านเกอดะห์
พระยาอภัยนุราช (ตนกูบิศนู) ใช้เวลาส่วนใหญ่ในสมัยการปกครองของตนอยู่ในเมืองสตูล โดยมอบหมายให้ดะโต๊ะ วัน อับดุลละห์ เป็นผู้ช่วยในกิจการดูแลท้องถิ่นเป็นส่วนมาก ถึงอย่างไรก็ตาม ตามความในเอกสารชื่อ "ซีแยสุลต่านเมาลานา" (Syair Sultan Maulana) ได้กล่าวว่า พระยาอภัยนุราช (ตุนกูบิศนู) เป็นเจ้าผู้ปกครองซึ่งองอาจสามารถ ได้คุมกองทหารชาวเกอดะห์ไปช่วยกองทัพสยามรบกับกองทัพพม่าแห่งราชวงศ์คองบองที่เมืองถลาง (ปัจจุบันคือจังหวัดภูเก็ต ประเทศไทย)
ประวัติศาสตร์ > หลังการแบ่งอาณาเขตจากไทรบุรี

เมื่อพระยาสมันตรัฐบุรินทร์ (ตนกูมูฮำหมัดอาเก็บ) ถึงแก่อนิจกรรมในปี ค.ศ. 1876 พระยาอภัยนุราช (ตนกูอิสมาแอล) ก็ได้สืบทอดตำแหน่งเจ้าเมืองสตูลลำดับถัดมา รายาองค์นี้ถูกกล่าวถึงว่าเป็นผู้ขาดความสามารถในด้านการบริหาร ปัญหาความขัดแย้งภายในสกุลวงศ์เจ้าเมืองสตูลเป็นเหตุให้ในปี ค.ศ. 1882 ตนกูมุฮัมมัด ผู้เป็นญาติของพระยาอภัยนุราช (ตนกูอิสมาแอล) แยกตัวไปก่อตั้งเมืองใหม่ขึ้นที่ละงู ซึ่งอยู่ทางเหนือของเมืองสตูล ทั้งสองเมืองนี้ภายหลังได้กลับมารวมอยู่ในเขตจังหวัดสตูลเมื่อรัฐบาลสยามได้ดำเนินการผนวกเมืองสตูลเข้าเป็นส่วนหนึ่งของพระราชอาณาจักรสยามโดยสมบูรณ์
ในสมัยของพระยาอภัยนุราช (ตนกูอิสมาแอล) ได้เกิดโครงการพัฒนาสาธารณูปโภคพื้นฐานจำนวนมากในเมืองสตูลและบรรดาเมืองบริวาร เช่น การสร้างถนน ป้อมปราการ ศาลาว่าราชการเมือง รวมถึงการบริหารจัดการลำน้ำต่างๆ ในเขตเมืองสตูล  พระยาอภัยนุราช (ตนกูอิสมาแอล) ยังได้มีบัญชาให้สร้างเรือนจำก่อด้วยอิฐ ขยายศาลยุติธรรมประจำเมือง ปรับปรุงระบบเครือข่ายโทรเลขและริเริ่มระบบการไปรษณีย์ ความสัมพันธ์ระหว่างเมืองสตูลกับรัฐบาลกลางกรุงสยามยังคงเป็นไปอย่างใกล้ชิด ดังปรากฏว่าเมืองสตูลได้ส่งไพร่พลจำนวน 260 คน สมทบกับกำลังพลจากไทรบุรีและปะลิส ไปช่วยรัฐบาลสยามในการปราบปราบกบฏอั้งยี่กรรมกรขุดแร่ดีบุกชาวจีนที่ภูเก็ตเมื่อปี ค.ศ. 1878 ผลงานครั้งนี้ทำให้ท่านได้รับพระราชทานเครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 ภูษณาภรณ์ เป็นบำเหน็จความชอบ
พระยาอภัยนุราช (ตนกูอับดุลเราะห์มาน) ได้ขึ้นเป็นเจ้าเมืองสตูลลำดับต่อมาเมื่อพระยาอภัยนุราช (ตนกูอิสมาแอล) ถึงแก่อนิจกรรมในปี ค.ศ. 1888 โดยได้แต่งตั้งพระพิไสยสิทธิสงคราม (ตนกูมะหะหมัด) ผู้เป็นน้องชาย ให้ดำรงตำแหน่งรายามุดาเมืองสตูล เนื่องจากตนเองนั้นไม่มีบุตรชาย พระยาอภัยนุราช (ตนกูอับดุลเราะห์มาน) ได้พัฒนาโครงการสาธารณูปโภคพื้นฐานต่างๆ รอบเมืองสตูลให้เจริญก้าวหน้ายิ่งขึ้นต่อเนื่องจากสมัยของรายาองค์ที่แล้ว แต่ในช่วงปลายสมัยแห่งการดำรงตำแหน่งอันกินระยะเวลานาน 10 ปี พระยาอภัยนุราช (ตนกูอับดุลเราะห์มาน) ได้มีอาการป่วยหนักจนสติเลอะเลือนจนไม่สามารถบริหารราชการได้
ประวัติศาสตร์ > ยุบเลิกสถานะเจ้าเมืองท้องถิ่น

ในปี ค.ศ. 1892 เมืองสตูลได้กลับไปอยู่ในความปกครองของเกอะดะห์ โดยมีสถานะเป็นเมืองในสังกัดมณฑลไทรบุรีในระบบมณฑลเทศาภิบาล แต่ถึงอย่างนั้น อำนาจการปกครองของเกอดะห์เหนือเมืองสตูลก็ค่อยๆ ถูกถ่ายโอนไปอยู่ในมือของรัฐบาลสยามส่วนกลางแทน เมื่อถึง ค.ศ. 1902 ก็มีหลักฐานปรากฏชัดเจนว่าพระอินทรวิชัย (กูเด็น บิน กูแมะ) มีอำนาจปกครองตนเองเหนือเมืองสตูลเต็มที่ แข็งขืนต่ออำนาจของเมืองไทรบุรี
อำนาจการปกครองของเกอดะห์ที่มีต่อเมืองสตูลได้สิ้นสุดลงอย่างเป็นทางการเมื่อ ค.ศ. 1909 ตามสนธิสัญญาอังกฤษ–สยาม พ.ศ. 2452 เดิมฝ่ายอังกฤษวางแผนจะให้รวมเมืองสตูลเข้ากับดินแดนของมณฑลไทรบุรีและรัฐปะลิส เนื่องจากเมืองสตูลมีความสัมพันธ์ทางเครือญาติร่วมกับทั้งสองเมืองดังกล่าวอย่างเหนียวแน่น แต่แผนดังกล่าวไม่บรรลุผล เนื่องจากพระเจ้าแผ่นดินสยามได้ทรงอ้างสิทธิ์ในอำนาจการปกครองเมืองสตูลอย่างเต็มที่ หลังจากสนธิสัญญาดังกล่าวมีผลบังคับใช้ เมืองสตูลจึงถูกโอนการปกครองจากมณฑลไทรบุรีไปขึ้นกับมณฑลภูเก็ตแทน ก่อนจะโอนไปขึ้นกับมณฑลนครศรีธรรมราชในภายหลังเนื่องจากสามารถติดต่อสื่อสารและใช้การคมนาคมทางบกได้สะดวกกว่า
พระยาอินทรวิไชย (กูเด็น บิน กูแมะ) ได้พ้นจากตำแหน่งเจ้าเมืองสตูลอย่างเป็นทางการเมื่อปี ค.ศ. 1916 ภายหลังจากการผนวกเมืองสตูลเข้าเป็นส่วนหนึ่งของราชอาณาจักรสยามอย่างสมบูรณ์ 6 ปี ท่านได้รับพระราชทานบำเหน็จบำนาญเป็นรางวัลในทางราชการจากการพัฒนาและปฏิรูปเมืองสตูลให้ทันสมัย พร้อมทั้งรับพระราชทานบรรดาศักดิ์ "พระยาภูมินารถภักดี" อันมีความหมายว่า "พระยาผู้จงรักภักดีต่อพระเจ้าแผ่นดิน (กรุงสยาม)" มีเกียรติยศเป็นเจ้าเมืองจางวาง เป็นที่ปรึกษาราชการของเมืองสตูลตลอดชีวิต แต่อย่างไรก็ตาม ในมุมมองของราชสำนักเกอดะฮ์และชาวมาเลย์ยุคปัจจุบัน ได้มองว่าท่านเป็นผู้ทรยศเผ่าพันธุ์ชาติกำเนิด เนื่องจากมีบทบาทสำคัญในการแยกเมืองสตูลให้ไปอยู่กับฝ่ายสยาม